open-index/open-wikipedia-markdown huggingface dataset:
Onsdagsaudiens

**Onsdagsaudiens** er den åpne audiensen en pave holder i Roma hver onsdag, såfremt han ikke er bortreist eller syk, eller det faller en viktig festdag på onsdagen slik at det i stedet feires en pavelig messe. Den holdes enten på Petersplassen eller i Vatikanets audienssal. 

Audiensene er åpne for alle, men da det er svært mange som ønsker å komme er det nødvendig å skaffe et gratis adgangstegn på forhånd. Da audiensene for mange er den beste muligheten til å komme i rimelig nærhet til paven, er de svært populære ikke bare blant katolikker, men også blant andre tilreisende til Roma, og det er ikke uvanlig at hoteller skaffer til veie adgangstegn som deles ut til gjestene. I senere år er det satt opp storskjermer i forbindelse med audiensen. 

Under audiensen hilser og velsigner paven de fremmøtte på forskjellige språk. Deretter holdes en preken, som gjerne gjentas på flere språk, hvor paven tar opp et aktuelt tema. Pilegrimsgrupper kan på forhånd melde sin ankomst, og får da ofte en spesiell hilsen fra paven mot slutten av audiensen. I motsetning til pavelige messer har audiensen et veldig livlig preg, med store pilegrimsgrupper som høylytt prøver å tiltrekke seg pavens oppmerksomhet. 

Preknene fra onsdagsaudiensen publiseres alltid, og regnes derfor som en særkategori av pavelige skriv.
Angelusmeditasjon

**Angelusmeditasjonen** er en preken som holdes av paven på søndager og enkelte andre helligdager. Den har sitt navn etter angelusbønnen, og holdes i forbindelse med denne, klokken tolv på dagen. 

Arrangementene er åpne for alle, men på grunn av den store mengden mennesker som samles på Petersplassen er det nødvendig å skaffe gratis adgangstegn på forhånd. Da meditasjonen holdes fra et vindu i det pavelige palass kommer tilhørerne ikke like nær paven som under en onsdagsaudiens, men for mange, både katolikker og ikke-katolske turister, er dette en kjærkommen anledning til å se paven. 

Det starter med at paven leder angelusbønnen, etterfulgt av meditasjonen. Temaet for denne er gjerne aktuelle hendelser. Etter prekenen hilser paven pilegrimsgrupper som har meldt sin ankomst og velsigner de fremmøtte. 

Ettersom meditasjonene utgis i ettertid regnes den som en særkategori av pavelige skriv.
Asmund Kristoffersen

**Asmund Sverre Kristoffersen** (født 1944) er en norsk politiker (Ap) og skolemann. Han satt på Stortinget for Møre og Romsdal fra 1993 til 2009.

Han vokste opp i Vestvågøy i Lofoten.

Han gikk Bodø offentlige lærerskole og videreutdannet seg i kroppsøving og nordisk. Han arbeidet de første årene ved Sørvågen barne- og ungdomsskole i Moskenes, der han etter hvert ble rektor.

I 1975 søkte Kristoffersen seg til konas hjemtrakter på Nordmøre og ble rektor ved Tingvoll barne- og ungdomsskole. I 1991 ble han ansatt som skolesjef i Tingvoll kommune, en stilling han tidligere hadde vært konstituert i.

Kristoffersen hadde lederverv i arbeiderlag, lærerlag og idrettslag i 1970- og 1980-årene, og satt i både Tingvoll kommunestyre og Møre og Romsdal fylkesting. Han var leder i Møre og Romsdal arbeiderparti fra 1986 til 1989 og leder for partiets fylkestingsgruppe fra 1991 til 1993.

EU-saken medvirket til at Kristoffersen ble aktuell som stortingskandidat for Møre og Romsdal arbeiderparti. Han støttet EØS-avtalen, men til forskjell fra Laila Kaland og Karita Bekkemellem var han motstander av EU-medlemskap og aktiv i Sosialdemokrater mot EU foran folkeavstemningen i 1994.

Kristoffersen var innvalgt på Stortinget fra Møre og Romsdal i fire valgperioder fra 1993 til 2009. Han satt de tre første periodene i Stortingets sosialkomité og den siste i Stortingets energi- og miljøkomité. Han satt to perioder i Odelstingets presidentskap.

## Referanser


## Eksterne lenker
* 
*
Fylkesvei 715

**Fylkesvei 715** (**Fv715**) går mellom Årgård i Namsos og Ila i Trondheim over Fosenhalvøya. Veiens lengde (unntatt fergestrekningen) er 176,7 km.

Den tar av fra riksvei 706 i Ilsvika i Trondheim og går vestover langs sørsiden av Trondheimsfjorden til Flakk hvor det går ferge til Rørvik i Indre Fosen. Derfra går veien en mils vei mot nordøst langs nordsiden av Trondheimsfjorden til Vanvikan før veien går nordover Fosen gjennom Skaugdalen og Haugsdalen i Indre Fosen, og videre gjennom Åfjord og Osen. Fra Osen går veien østover til den møter fylkesvei 17 i Namsos.

## Historikk
Veien mellom Mælan i Stjørna og Årnes i Åfjord ble åpnet i 1950. Veien mellom Rødsjø og Olsøy i Skaugdalen ble åpnet på midten av 1960-tallet. Den nyeste delen av veien er strekninga Brattjer-Sundet i Osen. Den delen sto ferdig i 1978. Da fikk Rv724 Sundet-Fossli vegnummer Rv715.

Den 31. januar 2006 ble Arnevik bru revet vekk av flommen. En person omkom da bilen han kjørte havna i elva. 9. februar ble ei provisorisk bru åpnet og ei ny bru ble innviet i desember 2007.

Fylkesvei 715 i Osen mellom Sundet og kommunegrensen ved Vikvatnet er del av *Nordfosen veimiljø*. 21. desember 2009 kunngjorde riksantikvaren at Nordfosen veimiljø blir fredet.

Før 1. januar 2010 var veien riksvei, etter at regionsreformen trådte i kraft har den status som fylkesvei. Da Nordre avlastningsvei ble åpnet den 27. mai 2010 ble strekningen mellom Tonstad og Stavne overført til riksvei 706, strekningen mellom Ila og Prinsens gate ble overført til fylkesvei 812. Osloveien mellom Ila og Stavne har senere blitt kommunal vei.

En ny vei mellom Olsøy og Keiserås hadde byggestart mai 2011, den ble satt i trafikk 19. november 2015.

En kulvert under veien ved Øvre Vikvatnet kollapset i april 2016 og skapte vanskeligheter i Roan kommune.

## Planer
Det foreslås en flytebru mellom Rørvik og Flakk. Fjorden er 7 km bred og 500 meter dyp her.

## Kommuner og knutepunkter
### 

*  Ferge fra Rørvik

*  til Flakk (25 min., 2 turer/time)

## Referanser


## Eksterne lenker
* Vegvesenets vegkart 
*  
* Nord-Trøndelag - vegliste fylkes- og kommunale veger 1. oktober 2016
* Sør-Trøndelag - vegliste fylkes- og kommunale veger 1. oktober 2016
* 
* Fergeinfo Flakk-Rørvik
Bjørn Jacobsen (politiker)

**Bjørn Jacobsen** (født 11. juni 1960 i Sandnessjøen, Nordland) er en norsk politiker (SV). Han ble innvalgt på Stortinget fra Møre og Romsdal i 2001 og satt fram til 2009, da SV mistet sitt mandat i fylket.

Jacobsen tok Vefsn folkehøgskole 1976–77, agronomutdanning ved Kalnes jordbruksskule 1978–79, allmennfag ved Hegdehaugen videregående skole 1988 og ex.phil. ved Universitetet i Oslo 1989.

Jacobsen var landbruksvikar i Malvik kommune 1977, skogsarbeider Sør-Trøndelag Skogeierlag 1977, gårdsbestyrer/forpakter ved Røkenes gård 1979–83, pleieassistent ved Dikemark/Ullevål sykehus 1985–89 (deltid), bistandsarbeider i Forum Syd Nicaragua 1991–93 og fylkesleder i Miljøheimevernet/Grønn Hverdag 1993–2001.

## Stortingskomitéer
* 2005&ndash;2009 medlem av Forsvarskomitéen og den norske delegasjonen til Europarådets parlamentarikerforsamling.
* 2005&ndash;2009 medlem av Den utvidede utenrikskomitéen.
* 2005&ndash;2009 varamedlem av Valgkomitéen.
* 2001&ndash;2005 medlem av Utenrikskomitéen.
* 2001&ndash;2005 medlem av Den utvidede utenrikskomitéen.
* 2001&ndash;2005 varamedlem av Valgkomitéen.

## Referanser


## Eksterne lenker
*
Arnold Palmer

**Arnold Palmer** (født 10. september 1929 i Pennsylvania, død 25. september 2016) var en amerikansk golfspiller som vant flere turneringer på PGA-touren og Champions Tour. Palmer regnes vanligvis ikke som den beste golfspilleren gjennom tidene (de fleste gir denne tittelen til Jack Nicklaus; noen til Bobby Jones; og Tiger Woods har utfordret dem i de senere år), men etter manges mening er han den viktigste.

I 1954 vant Palmer US Amateur Championship. Hans karisma var en av hovedgrunnene til at golf utviklet seg til en stor TV-sport på 1950- og 1960-tallet. I tillegg gis Palmer ofte æren for å ha gitt The Open Championship høy status blant amerikanske golfspillere. Han mottok Presidentens frihetsmedalje 23. juni 2004 av president George W. Bush.

Han vant syv ''major''-turneringer:

* The Masters Tournament: 1958, 1960, 1962, 1964
* US Open Championship: 1960
* The Open Championship: 1961, 1962

## Referanser


## Eksterne lenker
* 
* 
*
Fat Bottomed Girls

**«Fat Bottomed Girls»** er en singel av det britiske rockebandet Queen. Den ble sluppet i 1978 som en dobbel A-side med «Bicycle Race». 

## Kilder
Angelus

***Angelus*** (kort for latinsk *Angelus Domini* – *Herrens engel*) er en bønn som i Den katolske kirke tradisjonelt bes tre ganger om dagen; morgen, middag og kveld. Samtidig ringes det i kirkeklokkene, tre ganger tre enkeltslag. Den bes mellom treenighetssøndag og skjærtorsdag; fra påskedag til lørdag før treenighetssøndag bes i stedet *[[Regina Caeli]]*. 

Bønnen sammenfatter inkarnasjonens mysterium, det vil si engelens budskap til jomfru Maria og hennes ja til å føde Jesus Kristus. 

Klokkeslagene under angelusbønnen er bevart i Den norske kirkes tradisjon med å ringe tre ganger tre slag i klokkene etter hver gudstjeneste. 

## Herrens engel (Angelusbønnen)
På norsk er bønneteksten slik, når den bes vekselvis: 

:(*Forbeder*:) Herrens engel bragte Maria det glade budskap.
:(*Svar*:) **Og hun unnfanget ved Den hellige ånd.**

:(*Alle*:) 
:**Hill deg, Maria, full av nåde,
:**Herren er med deg,
:**velsignet er du iblant kvinnene,
:**og velsignet er ditt livs frukt, Jesus.
:**Hellige Maria, Guds mor,
:**be for oss syndere,
:**nå og i vår dødstime.
:**Amen.

:Se, jeg er Herrens tjenerinne.
:**Det skje meg etter ditt ord.**

:**Hill deg, Maria...**

:Og Ordet ble kjød.
:**Og tok bolig blant oss.**

:**Hill deg, Maria...**

:Be for oss, Guds hellige mor.

:**At vi må bli verdige til Kristi løfter.**

:La oss be:
:Vi ber deg, Herre, fyll våre hjerter med din nåde,
:så vi som ved engelens budskap har erkjent at Kristus, din Sønn, er blitt menneske,
:ved hans lidelse og kors må bli ført til oppstandelsens herlighet.
:Ved ham, Kristus, vår Herre.

:**Amen.** 
:**Latin**  
*℣*. *Angelus Domini nuntiavit Mariæ,*

*℟*. *Et concepit de Spiritu Sancto.*

*Ave Maria, gratia plena, Dominus tecum. Benedicta tu in mulieribus, et benedictus fructus ventris tui, Iesus. * Sancta Maria, Mater Dei, ora pro nobis peccatoribus, nunc et in hora mortis nostræ. Amen.*

*℣*. *Ecce ancilla Domini.*

*℟*. *Fiat mihi secundum verbum tuum.*

*Ave Maria, gratia plena, Dominus tecum. Benedicta tu in mulieribus, et benedictus fructus ventris tui, Iesus. * Sancta Maria, Mater Dei, ora pro nobis peccatoribus, nunc et in hora mortis nostræ. Amen.*

*℣*. *Et Verbum caro factum est.*

*℟*. *Et habitavit in nobis.*

*Ave Maria, gratia plena, Dominus tecum. Benedicta tu in mulieribus, et benedictus fructus ventris tui, Iesus. * Sancta Maria, Mater Dei, ora pro nobis peccatoribus, nunc et in hora mortis nostræ. Amen.*

*℣*. *Ora pro nobis, Sancta Dei Genitrix.*

*℟*. *Ut digni efficiamur promissionibus Christi.*

*Oremus*.

*Gratiam tuam, quæsumus, Domine, mentibus nostris infunde; ut qui, Angelo nuntiante, Christi Filii tui incarnationem cognovimus, per passionem eius et Crucem ad resurrectionis gloriam perducamur. Per eundem Christum Dominum nostrum.*

*℟*: *Amen.*

## Se også

*Angelusmeditasjon

## Eksterne lenker

* Liten katolsk bønnebok
Modulf Aukan

**Modulf Aukan** (1948–2021) var en norsk politiker (KrF), bonde og næringsdrivende med egen landbruksteknisk bedrift.

Han vokste opp på småbruket Solbakken i Soleimsgrenda på Stabblandet. Han overtok bruket etter foreldrene sine i 1974. Øya tilhørte Tustna kommune frem til sammenslåingen med Aure i 2006.

Han var vara til Stortinget fra Møre og Romsdal fra 1993 til 2009 og møtte fast for Kjell Magne Bondevik mens han var statsminister, senere også i May-Helen Molvær Grimstads permisjon. Aukan satt i Stortingets næringskomité fra 1997 til 2000 og i Stortingets kontroll- og konstitusjonskomité fra 2001 til 2005.

Han var medlem av Tustna kommunestyre i fem perioder mellom 1972 og 1995, sist som varaordfører. Fra 1988 til 2007 var han medlem av Møre og Romsdal fylkesting.

Aukan hadde også verv i kirken og i Nei til EU. Han var politisk nestleder i Norsk Bonde- og Småbrukarlag fra 2009 til 2014.

## Referanser


## Eksterne lenker
*
Mike Weir

**Michael Richard Weir** (født 1970) er en canadisk profesjonell golfspiller. Weir tok sin første seier på PGA-touren i Air Canada Championship i 1999. Seieren gjorde ham til den første canadier på 45 år til å vinne en turnering på PGA-touren på canadisk jord.

13. april 2003 vant han The Masters Tournament, og han ble således den første canadier til å vinne en av de fire store turneringene i profesjonell golf. Han ble kåret til Canadas beste sportsutøver i 2003.

## Eksterne lenker
* 
*
Ben Hogan

**Ben Hogan** (1912–1997) var en amerikansk profesjonell golfspiller. Hogan ble født i Texas og begynte å jobbe som caddie 11 år gammel. Han ble profesjonell golfspiller i 1931. Han var sin tids beste golfspiller, og en av de største gjennom tidene.

Mellom 1938 og 1959 vant Hogan 63 profesjonelle turneringer til tross for at karrieren hans ble avbrutt av andre verdenskrig og en bilulykke der han nesten mistet livet.

Han var kjent for å øve mer enn sine konkurrenter, og hans filosofi gikk ut på å perfeksjonere svingen ved å slå nok baller.

Etter sin karrier grunnla Hogan en golfkølleprodusent (nå eiet av Callaway Golf Company), og køller med hans navn benyttes fortsatt. Hogan spilte aldri på seniortouren, som ikke eksisterte før han var i slutten av 60-årsalderen.

## Referanser


## Eksterne lenker
* 
*  
*
José María Olazábal

**José Maria Olazábal** (født 5. februar 1966) er en spansk profesjonell golfspiller. Han spiller både på PGA-touren og Europatouren, og har vunnet major-turneringen The Masters to ganger, i 1994 og 1999. 

Han deltok som spiller på det europeiske Ryder Cup-laget sju ganger, og var kaptein for det vinnende laget i 2012.

## Som amatør
Olazábal hadde en fremgangsrik karriere som amatørspiller, og vant blant annet det britiske amatørmesterskapet i 1984.

## Som profesjonell
Han ble profesjonell i 1985. Den høsten vant han Europatourens kvalifiseringsskole, og kunne dermed debutere på Europatouren i 1986. Allerede i sin første sesong på touren vant han to turneringer,  ble nummer to på Order of Merit, og tok også tittelen Årets nykommer. 

Olazábal har fått flere sesonger ødelagt av sykdommen revmatoid artritt. Han gikk glipp av Ryder Cup i 1995, og samtlige major-turneringer i 1996, og det var snakk om at karrieren var over.

I 2013 ble han tildelt Fyrsten av Asturias' pris for sport.

## Meritter
### Seire på PGA-touren
* 2002 Buick Invitational
* 1999 **[[The Masters Tournament|Masters]]**
* 1994 **[[The Masters Tournament|Masters]]**, NEC World Series of Golf
* 1991 The International
* 1990 NEC World Series of Golf

### Seire på Europatouren
* 2005 Mallorca Classic
* 2001 Open de France, Omega Hong Kong Open
* 2000 Benson & Hedges International Open
* 1999 **[[The Masters Tournament|Masters]]**
* 1998 Dubai Desert Classic
* 1997 Turespana Masters Open de Canarias
* 1994 Turespana Open Mediterrania, **[[The Masters Tournament|Masters]]**, Volvo PGA Championship
* 1992 Turespana Open de Tenerife, Open Mediterrania
* 1991 Open Catalonia, Epson Grand Prix of Europe
* 1990 Benson & Hedges International Open, Carroll's Irish Open, Lancome Trophy
* 1989 Tenerife Open, KLM Dutch Open
* 1988 Volvo Belgian Open, German Masters
* 1986 Ebel European Masters Swiss Open, Sanyo Open

## Lagturneringer
* Ryder Cup (for Europa): 1987, 1989, 1991, 1993, 1997, 1999, 2006. Lagkaptein i 2012
* Alfred Dunhill Cup (for Spania): 1986, 1987, 1988, 1989, 1992, 1993, 1998, 1999, 2000
* World Cup (for Spania): 1989, 2000
* Seve Trophy (for Europa): 2000, 2002, 2003, 2005 (spillende lagkaptein). Lagkaptein i 2013

## Referanser


## Eksterne lenker
* 
*
Sergio García (golfspiller)

**Sergio García Fernández** (født 1980) er en spansk golfspiller som spiller på LIV Golf.

Garcia deltok i The Masters Tournament første gang i 1999, og ble beste amatørspiller i turneringen. Kort tid etter ble han profesjonell på Europatouren. Han vant sin første seier på PGA-touren, MasterCard Colonial, i 2001.

Hans hittil eneste seier i en major-turnering kom i 2017 da han vant The Masters etter omspill mot Justin Rose.

Hans beste plassering på verdensrankingen er nummer to, i november 2008. Han har vært topp ti i mer enn 400 uker.

Garcia har representert Europa i ni Ryder Cup, og har rekorden for flest innspilte poeng (25,5).

Garcia er gift og fikk i mars 2018 en datter.

## Meritter
### Seire på PGA-touren
* 2001 MasterCard Colonial, Buick Classic
* 2002 Mercedes Championships
* 2004 EDS Byron Nelson Championship, Buick Classic
* 2005 Booz Allen Classic
* 2008 The Players Championship
* 2012 Wyndham Championship
* 2016 AT&T Byron Nelson
* 2017 **[[Masters Tournament|The Masters]]**

### Seire på Europatouren
* 1999 Murphy's Irish Open, Linde German Masters
* 2001 Trophée Lancôme
* 2002 Canarias Open de Espana
* 2004 Mallorca Classic
* 2005 Omega European Masters
* 2008 Castelló Masters Costa Azahar, HSBC Champions
* 2011 Castelló Masters, Andalucía Masters
* 2014 Commercial Bank Qatar Masters
* 2017 Omega Dubai Desert Classic, **[[Masters Tournament|The Masters]]**, Andalucia Valderrama Masters

### Ryder Cup
1999, 2002, 2004, 2006, 2008, 2012, 2014, 2016, 2018

## Referanser


## Eksterne lenker
* 
* 
* 
*
Newtownabbey (distrikt)

**Newtownabbey** er et administrativt distrikt i grevskapet Antrim i Nord-Irland. Det ligger nord for Belfast Lough, og like nord for Belfast. 

Distriktet ble opprettet i 1957, og ble i 1973 selvstyrt da grevskapene mistet sin administrative funksjon. 

## Steder i distriktet

*Balyclare
*Glengormley
*Newtownabbey
Tau (andre betydninger)

**Tau** kan vise til:
 
* Tau, tauverk, rep, trosse
* Tau (tettsted) i Strand kommune i Rogaland
* Tau (elementærpartikkel) i gruppen leptoner
* Tau (bokstav), gresk bokstav Τ (stor bokstav), τ (liten bokstav)
* MF «Ombo» (1961), bilferge, tidligere MF «Tau»
* MF «Tau» (1982), ferge

Personer
* Max Tau, tysk humanist
* Thore Idsal Tau, norsk oberst og motstandsmann under andre verdenskrig

Forkortelser
* Tau - Tyren, et stjernebilde
* TAU - Tel Aviv University, Universitetet i Tel Aviv
Caddie

En **caddie** eller **caddy** er i golf en person som tar hånd om en spillers utstyr under spill og som kan gi råd underveis. I profesjonell golf har alle spillerne hver sin faste caddie som gir råd om køllevalg og strategi. Profesjonelle caddier får vanligvis en prosentandel av spillerens inntekter, og mange tjener derfor svært godt. For eksempel fikk Tiger Woods' første caddie, Mike «Fluff» Cowan, selv en stor tilhengerskare, og hans senere caddie, Steve Williams, er mangemillionær etter å ha jobbet for Woods siden 1999.

Ordet *caddie* kommer fra fransk *le cadet*, som betyr «junior» eller «den yngste i familien». Å ta i bruk franske ord var ikke uvanlig i Skottland, golfsportens fødested. Ordet *cadet* er første gang sett i engelsk språk i 1610 og ordet *caddie* eller *cadie* dukket opp kort etter i 1634. Ordet ble brukt i skotske byer om bærere og visergutter, og i løpet av 1800-tallet utviklet begrepet seg til å betegne gutter som bar golfkøllene.

## Referanser


## Eksterne lenker
* Professional Caddies Association
Caddy

**Caddy** kan sikte til:

* Caddie i golf.
* Musikeren Tomas Dahl.
* Volkswagen Caddy, en bilmodell.
* Cadillac, hvis klengenavn er Caddy.
Tau

**Tau** eller kollektivt tauverk (av norrønt *tog* eller det beslektede *taug*; samme ord som tog) er en betegnelse for langt, tynt stykke streng som er tvinnet eller flettet. De består av materiale som naturfiber eller kunstfiber, eller også av metall. Tau blir klassifisert etter materialet det er laget av eller måten det er framstilt på til en større og sterkere form. Tau har strekkfasthet og kan derfor brukes til å dra og løfte. Tau er tykkere og sterkere enn tilsvarende konstruert snor, hyssing og hyssing. Tauverk med grovere dimensjoner enn 250 mm som benyttes til fortøyning kalles trosser. Det engelske ordet *rope* er beslektet med det norrøne ordet *reip*.

## Tauegenskaper

*Lengde
*Tykkelse
*Egenvekt (flyter den?)
*Struktur (monofilament, antall langsslåtte/ krysslåtte kordeler, spinningsrettning S eller Z, kjerne, flettet kappe, takling, osv.)
*Bruddstyrke, Sjokkbruddstyrke
*Bøyelighet/stivhet
*Lengdestabilitet (Demper den fall? / Gir den etter ved last? / Krymper den?)
*Vannabsorpsjon/avvisning
*Hvor glatt overflaten er
*Motstand mot varme
*Kjemisk stabilitet (mot alkali, syre, løsningsmiddel, salt, osv)
*Motstand mot materialtretthet
*Motstand mot sollys

## Materiale
Tau klassifiseres etter materialet det er laget av eller måten det er framstilt på. Tau har en lang rekke, forskjellige bruksområder, blant annet til å fortøye båter og fjellklatring.

Råmaterialene for tauverk hentes fra hovedgruppene: plantefibre, animalske fibre, syntetiske fibre eller metaller. Materialene gir tauet forskjellige egenskaper med hensyn til styrke, bøyelighet, elastisitet, holdbarhet, utseende og vekt.

**[[plantefiber|Plantefibre]]**
* Hamp
* Lin
* Manilahamp
* Sisal
* Bomull
* Kokos
* Vier

**Animalske**
* Hud
* Hår
* Innvoller

**Syntetiske**
* Perlon
* Polyeten også kjent som polyetylen
* Polypropen også kjent som polypropylen
* Polyamid bedre kjent under merkenavnet nylon
* Polyester (polyestertau)

**Metall**
* Messing
* Stål (ståltau)

## Tabell over forskjellige tautypers egenskaper

## Se også
* Knop (knute)
* Knute
* Line
* Makramé
* Repslager
* Russeknute
* Spleis
* Stikk (knute)
* Tauarbeid
* Teppeknyting
* Trosse

## Referanser


## Eksterne lenker
*
Ballyclare

**Ballyclare** (irsk: *Bealach Cláir*, «slettens pass») er en liten by i elvdalen til Six Mile Water i grevskapet Antrim i Nord-Irland. I henhold til folketellingen i 2021 har byen en befolkning på 9 953 innbyggere.

Stedets historie går tilbake minst 5000 år, og det har vært mange forskjellige folkegrupper der. Etter kelterne kom først norrøne nordboere som vikinger, og deretter normannere som erobrere. Til slutt ble byen grunnlagt av innvandringen av skotter under bosetningen i Ulster. 

Mange innbyggere emigrerte til Amerika, og blant deres etterkommere finner man Mark Twain, Sam Houston og general Alexander Macomb.

## Referanser


## Eksterne lenker
*
Strandebarm

**Strandebarm** er en tidligere selvstendig kommune i Hordaland, nå Vestland, opprettet i 1837 som Strandebarm formannskapsdistrikt.

I 1862 ble Strandebarm delt i to, da Jondal ble skilt ut som egen kommune. Strandebarm hadde etter fradelingen 1&nbsp;663 innbyggere.

1. januar 1902 skjedde en ny deling i det Varaldsøy ble skilt ut som egen kommune. Strandebarm hadde etter denne delingen 1&nbsp;661 innbyggere.

1. januar 1965 ble det meste av Strandebarm med 1&nbsp;545 innbyggere slått sammen med deler av Varaldsøy, Jondal og Kvam til det nye Kvam herad.

Samtidig ble området Kysnesstranda i Strandebarm med 100 innbyggere slått sammen med det meste av Jondal til den nye Jondal kommune.

## Referanser
Slitu

**Slitu** er et tettsted i Indre Østfold kommune. Tettstedet har totalt  innbyggere per 1. januar , og ligger  i Eidsberg mellom Askim og Mysen. Stedet har både industri, handel og jordbruk. Navnet kommer fra gården Slitu. Selve ordet *Slitu* kommer fra ordet «slette».

Slitu, med sin tilhørende jernbanestasjon (åpnet 1882) langs Østre linje, var fra gammelt av et viktig handelssentrum i Eidsberg.

Tenor kirkeruiner på Slitu viser rester av en liten middelalderkirke fra 1200-tallet. Kirken var et anneks til Eidsberg kirke. Riksantikvaren og Østfoldmuseet arbeider med stedet og ruinene er nå konservert med nye fuger og nytt toppdekke. Anlegget ble offisielt åpnet med gudstjeneste og dåp i juni 2008.

## Referanser
PGA Tour Champions

**Champions Tour** er en golftour som arrangeres av organisasjonen PGA TOUR for profesjonelle golfspillere over 50 år. Touren var inntil 2002 kjent som *Senior PGA Tour*. Det er 30 turneringer på touren, som holdes i USA og Canada. Premiepotten er årlig på rundt 50 millioner dollar.

De fleste turneringene på Champions Tour spilles over tre runder, eller 54 hull, som er én runde mindre enn vanlige profesjonelle slagspillturneringer, for eksempel på PGA-touren. De fem ''major''-turneringene på Champions Tour går imidlertid over fire runder.

## ''Major''-turneringer
Fem turneringer på Champions Tour regnes som *major*-turneringer:

* Senior PGA Championship (*major* siden opprettelsen i 1980)
* Senior Players Championship (*major* siden opprettelsen i 1983)
* Senior British Open Championship (opprettet i 1987, *major* siden 2003)
* US Senior Open (*major* siden opprettelsen i 1980)
* The Tradition (*major* siden opprettelsen i 1989)

## Eksterne lenker
*
Klemens II

**Klemens II**, født ***grev Suidger av Morsleben og Hornburg*** (født i eller rundt år 1005 formodentlig i Hornsburg, død 9. oktober 1047) var pave fra 25. desember 1046 til oktober 1047.

## Liv og virke
### Bakgrunn
Han var sønn av grev Konrad av Morsleben og Hornburg og hans kone Amulrad som var datter av grev Erpo von Padberg. Han stammet således fra saksisk adel. Moren r Amulrada var søster av erkebiskopen av Magdeburg, Waltard. At fødestedet hans er Hornburg, bygger på formodninger og ikke samtidige kilder.

Da han ble valgt til pave var han biskop av Bamberg side 1040.

### Pave
Kong Henrik III foreslo Suidger som pave da Gregor VI abdiserte i desember 1046. Navnet Klemens tok han på forslag av Henrik III, som mente at det passet på hans personlighet: Det latinske *clemens* betyr *mild og god*. Slik var han sikkert sett fra keiserens side, men navnet røper dermed også at han var svært ettergivende i forhold til keiserens ønsker. En særegenhet ved hans pontifikat var at han forsatte som biskop i Bamberg, det vil si, at han regjerte både Roma og sitt gamle bispedømme.

Umiddelbart etter at han ble valgt til pave, kronet Klemens Henrik til tysk-romersk keiser. Alt dette ble møtt med kritikk fra mange hold, selv om Klemens' pontifikat medførte en rekke forbedringer. Noen av dem var resultater av den synode han gjennomførte i Roma tidlig 104, blant annet gjennom dekreter som forbød simoni. En disputt mellom bispesetene Ravenna, Milano og Aquileia om hvilken som skelle ha presedens, ble avgjort i Ravennas favør. Et annet problem som slet på kirken, var striden om presteekteskap (nikolaittismen).

Klemen la byen Benevento under interdikt da den nektet å åpne sine porter for han og for keiseren. Han dro senere med keiseren til Tyskland, og helligkåret  Wiborada, en nonne fra Sankt Gallens kloster, som var blitt martyrdrept av ungarene i 925.

Pave Klemens II døde på vei tilbake til Roma allerede 9. oktober 1047 i nærheten av Pesaro. Da hadde han vært pave i under ett år.

Levningene ble bragt nordover, og han ble begravet i Bamberg. Klemens' grav i det vestlige koret i katedralen i Bamberg er den eneste pavelige graven nord for Alpene.

### Dødsårsak
Rykter om at han var blitt forgiftet, verserte fra første stund. Hans grav ble åpnet, og for (i alle fall) for tredje gang i 1942. Da ble det ved en toksikologisk undersøkelse av pavens levninger bekreftet at han var blitt forgiftet med blysukker. Det er imidlertid uklart om han ble myrdet, ettersom blysukker ble brukt som kur på den tiden.

## Referanser


## Eksterne lenker
* Biografi på The Cardinals of the Holy Roman Church
Pave Gregor V

**Gregor V**, opprinnelig ***Brun'' eller ''Bruno av Kärnten*** (født ca. 972 formodentlig i Stainach i Ennstal i Østfrankerriket, død 18. februar 999 i Roma) var pave fra 3. mai 996 til sin død. 

## Liv og virke
### Bakgrunn
Han var den annen sønn av Otto av Wormsgau (fra 978: hertug Otto av Kärnten) og hans hustru Judith von Kärnten, og sønnesønn av keiser Otto den store.

Bruno ble utdannet i Worms av erkebiskop Willigis av Mainz; en annen lærer var Johannes Philagathos. 

### Prest
Han virket først som kapellan i Worms, då ledsaget han i 996, som kongelig hoffkapellan, sammen med erkebiskop Willigis og biskop Hildebold, sin frende kong Otto&nbsp;III på hans reise til Roma. Pave Johannes XV hadde bedt kongen om hjelp ,ot den romerske byadel. Før de kom frem, fikk de bud om pavens død.

### Pave
Han etterfulgte pave Johannes XV som pave bare 24 år gammel. Han var husprest hos sin fetter keiser Otto III, som foreslo ham som pave.

Gregor V var den første tyske paven. (Noen ganger fremheves pave Bonifatius II (530–532) som første tyske pave, men han var egentlig østgoter.) 

Han valgte som pavenavn et navn som ikke gikk igjen i hans egen slekt, men et som skulle minne om «den mest kjente av mine forgjengere». Den han hadde i tankene var med sikkerhet pave Gregor den store. 

Politisk var han lojal mot keiseren og gav mange ekstraordinære privilegier til kirker og klostre i det tysk-romerske rike. En av hans første handlinger som pave var å krone Otto til keiser 21. mai 996. Sammen holdt de en synode noen få dager etter Ottos kroning, hvor Arnulf fikk tilbake bispedømmet Reims, og Gerbert (den fremtidige pave Sylvester II) ble fordømt som inntrenger. Robert II av Frankrike, som hadde insistert på sin rett til selv å utnevne biskoper, ble tvunget til å gi seg.

Under sin siste tid fremstod Gregor som svært sterkt avhengighetsforhold til det tyske kiserdømme.

Gregor V døde brått i en alder av 27 år, og ikke uten at det gav opphav til mistanker om at en forbrytelse lå bak, den 18. februar 999. Etter alt og dømme døde han av malaria, at han skulle ha blitt forgiftet er usannsynlig.

## Referanser
Damasus II

**Damasus II**, født ***Poppo*** (død 9. august 1048 i Palestrina) var pave fra 17. juli til 9. august 1048. Han var den andre av de tyske pavene foreslått av keiser Henrik III. Hans korte pontifikat førte til rykter om at han var blitt forgiftet, men det er mer trolig at han døde av malaria.

## Liv og virke
### Bakgrunn
Poppo av Curagnoni var født i Bayern, og stammet fra den bayriske adelsslekt babonene og var sønn av greve Poppo II av Rott (rller ifølge andre kilder sønn av fogden Chuno av Kloster Benediktbeuern).

Før han ble pave var han biskop av Brixen i Tirol. 

Da pave Klemens II døde i juli 1047, begynte grevene av Tusculum atter å gjøre gjeldende sine maktkrav i Roma, og, med hemmelig støtte fra markgreve Bonifatius av Toscana, gjeninnsatt de den styrtede Benedikt IX på Pavestolen. Denne nygamle pave fortsatte å lede kirken på samme vis som tidligere hadde ført til hans fall, og etter åtte måneder ble han avsatt en tredje gang, og da forsvant han til slutt fra pavehistorien. 

### Pavevalget
På juledag 1047 sendte romerne avsted sendebud til keiser Henrik III for å underrette ham om at Klemens var død, og fremførte at man ville at keiseren og Romas patriciere skulle utnevne en passende etterfølger. I pakt med sine instruksjoner kom de utsendte med ett forslag: erkebiskop Halinard av Lyon, som var blitt meget populær i Roma. Men keiser Henrik utnevnte i stedet biskop Poppo av Brixen. 

Keiseren befalte at den blivende pave umiddelbart skulle føres til Roma. Poppo annkom dit, og ble kronet i Laterankirken som Damasus II den 17. juli 1048.  Pavenavnet valgte han til minne om pave Damasus I, som var en samtidig av de to kirkefedrene Hieronymus og Basilius av Caesarea, og som selv var kjent som en lærd mann som fremmet forskning og studier. Dette tiltalte Poppo, som selv hadde en utdannelse langt ut over det gjennomsnittlige for sin stand.
 

Han var den tredje germaneren som ble pave.

### Død
Etter kort tid døde Damasus - bare 23 dager senere - som følge av malaria. i Palestrina, dit han hadde begitt seg nesten umiddelbart etter sin kroning for å innslippe sommerheten i Roma.

Damasus er begravd i San Lorenzo fuori le Mura i Roma.

## Referanser


## Litteratur
* 
* 
* 
* Hans Göttler: Spurensuche nach Papst Damasus II. in Pildenau am Inn: Geschichte und Legende des 1. Pontifex Maximus aus Altbayern, Tiefenbach: Verlag Töpfl, 2005
Aixam

**Aixam** er et fransk bilmerke. Firmaet er basert i *Aix-les-Bains*. Selskapet ble stiftet i 1983 for produksjon av mikrobiler i den gamle Arola-fabrikken etter at Arola gikk konkurs. I 1992 startet de produksjonen av flere mellomklassebiler med **Mega**-navnet, men innen 2002 ble dette navnet kun brukt på småbiler.

Selskapet produserer i dag Aixam A.7XX-serien (utstyrt med Kubota dieselmotorer), en mikrobil som kan sammenliknes med Smart. En viktig forskjell er at noen av de minste modellene kategoriseres som mopedbiler, og kan derfor kjøres uten førerkort for bil.

Aixam-Mega er (per 2005) Europas største produsent av mikrobiler, og produktene er tilgjengelige i følgende land:

Østerrike, Belgia, Finland, Hellas, Nederland, Italia, Litauen, Norge, Portugal, Spania, Storbritannia, Sverige og Sveits.

## Førerkrav for mopedbil
Minstealderen er 16 år når tre- og firehjuls moped har egenvekt ikke over 150 kg (minus batterienes vekt ved eldrift). Er disse mopeders egenvekt over 150 kg (minus batterienes vekt ved eldrift), er minstealderen 18 år. Samme aldersbegrensninger gjelder klasse AM147 som forutsetter førerkort i klasse T. Med mopedbil forstås fire-hjuls moped med karosseri, ratt, pedaler og betjeningsanordninger som i en personbil. Resultatet av alt dette utstyret blir at disse kjøretøyene alltid får en egenvekt over 150 kg slik at minstealderen er 18 år. Det finnes ingen unntak fra denne minstealderen på 18 år for mopedbil for den som har bare klasse AM 147.

## Aixam-Mega modeller
* Aixam A-series
* Aixam Berlines
* Aixam Minivan
* Aixam Pick-up  
* Aixam Scouty (cabriolet)
* Mega Moskito Micro Pick-up
* Mega MultiTruck

### Tidligere modeller
* Aixam MAC
* Mega Concept
* Mega Monte Carlo (sportsbil)
* Mega Track (sportsbil)

## Andre produsenter av mopedbiler
Se også::

*Ligier
*Microcar
*Chatenet
* Grecav
* JDM
* Piaggio

## Referanser


## Eksterne lenker
* 
* Megas offisielle nettsider
*About Ligier Group
Leo IX

**Leo IX** (født **Bruno av Egisheim-Dagsburg**; 1002–1054) var pave fra 1049 til 1054. Han regnes som den mest betydningsfulle tyske paven i middelalderen.

## Liv og virke
Han var sønn av en elsassisk greve kalt Bruno, og var i familie med keiser Konrad II. Han lot seg prestevie og arbeidet senere i keiserens kanselli. I 1026 ble han biskop av Toul.

Etter Damasus IIs død var Bruno, angivelig mot sin vilje, keiser Henrik IIIs ønskekandidat som pave. Han skal ha gått med på å akseptere et pavevalg bare dersom han ble valgt av Romas egne borgere og prester. Dette skjedde ved akklamasjon. Navnevalget Leo var antagelig programmatisk, og gikk tilbake til Leo I, en pave som Bruno beundret både for hans mot (jf. Leo Is opptreden mot hunerkongen Attila i 452 og mot vandalkongen Geiserik i 455) og som kirkelærer (jf. Leo Is beslutning om Kristi natur under Konsilet i Kalkedon i 451). Det er også å anta at de (pseudo-)isidorske dekretaliers beretning om Den konstantinske skjenkelse spilte inn for navnevalget: Etter disse dokumenter som på 1000-tallet ble betraktet som ekte, var det nettopp Leo Is navn som knyttes til de angivelige hendelsene. Leo IX var den første som grep tilbake til disse dekretalier for å underbygge pavedømmets rettsgrunnlag for å herske over ''Patrimonium Petri'' (Kirkestaten).
 

Leo var en ivrig reformator, som særlig bekjempet simoni og presteekteskap. Han nyorganiserte den kirkelige forvaltningsstruktur, og søkte å redusere italienernes kirkelige dominans.

Gjennom omfattende reiser i hele Europa, var Leo også til stede i områder som lå langt fra Roma. Han så også på seg selv som bindeleddet mellom den vanlige mann og kurien, og ifølge en anekdote skal han ha lagt en tigger i sin egen seng. Reimskonsilet i 1049 betegnet pave Leo IX som *Universalis ecclesiae primas et apostolicus* og gav dermed uttrykk for det latinske vestens nye selvbevissthet ovenfor det bysantinske østen. Leos planer om med en egen hær, og sammen med grekerne, fordrive normannerne fra Syd-Italia, mislyktes. Hans hær ble slått ved Civitate (Apulien).

På invitasjon fra den bysantinske keiser Konstantin IX Monomachos, som var interessert i et forbund mot normannerne, kom det mellom patriarken Michael Kerullarios og de romerske kardinalene Humbert av Silva Candida og Fredrik av Lothringen til forhandlinger om en gjenopprettelse av den kirkelige enhet. Forhandlingene mislyktes på grunn av forhandlingsdeltagernes manglende ettergivenhet i spørsmål om liturgi og dogmatikk.

1054 ekskommuniserte Leo IX alle tilhengere av den ortodokse kirke, og bruddet mellom kirkene var endelig.

Etter en kamp mot normanniske tropper utenfor Roma ble Leo tatt til fange og seks uker senere løslatt, svært syk. Han døde 19. april 1054 i Roma.

I 2005 ble den tyske pave Benedikt XVI (Joseph Ratzinger) valgt på den hellige Leo IXs minnedag, den 19. april.

## Referanser


## Eksterne lenker
*
Viktor II

**Viktor II**, født ***Gebhard, greve av Calw, Tollenstein og Hirschnerg*** (født ca. 1018, død 28. juli 1057 i Arezzo) var pave fra 1055 til 1057. 

## Liv og virke
### Bakgrunn
Han var en slektning av keiser Henrik III, og var den ene av en serie tyske paver i Hildebrands reformbevegelse. 

### Pave
Han ble innsatt som pave i St. Peterskirken i Roma den 13. april 1055. Hans far var en schwabisk greve, Harwig av Calw. Etter insistering fra biskop Gebhard av Regensburg, ble han 24 år gammel utnevnt til biskop av Eichstätt. I denne stillingen støttet han keiser Henriks interesser og ble en av keiserens nærmeste rådgivere. Han ble foreslått som pave av keiseren i Mainz i september 1054.

Navnet Viktor kommer fra *victor*, som betyr *seierherre*. Da han ble spurt om å ta i mot valget, stilte han som betingelse at Henrik III erklærte seg beredt til å gi Kirkestaten tilbake «det som rettelig tilkom den»; med det var ment noen områder som Henrik hadde bemektiget seg. Henrik overdro da hertugdømmet Spoleto og den delen av landskapet Marche som lå rundt Fermo, og dessuten hertugdømmet Benevento til Kirkestaten. Da først tok «seierherren» Gebhard på seg paveverdigheten.
 

I juni 1055 møtte Viktor keiseren i Firenze og holdt et råd som igjen satte Leo IXs fordømmelse av presteekteskap, simoni og tap av kirkelig eiendom i kraft. Det følgende året ble han kalt til keiseren, og han var sammen med Henrik III da keiseren døde i Botfeld i Harz 5. oktober 1056. Som verge for Henriks sønn Henrik IV og rådgiver for keiserinne Agnes fikk Viktor nå enorm makt, som han brukte for å opprettholde fred i keiserriket og styrke pavedømmet mot angrep fra adelen. Han døde kort etter sin hjemkomst til Italia den 28. juni 1057 i Arezzo. Han ble etterfulgt av Stefan X (Fredrik av Lothringen).

Viktor ønsket å bli begravet i katedralen i Eichstätt. Men før levningene nådde byen, ble de bemektiget av noen borgere av Ravenna, som begravet ham i kirken Santa Maria Rotonda, gravsted også for Teoderik den store.

## Referanser
Stefan IX

**Stefan IX**, født ***Fredrik av Lothringen*** (død 29. mars 1058 i Firenze) var pave fra august 1057 til sin død.

## Liv og virke
### Bakgrunn
Han var sønn av hertug Gotzelo I av Nedre Lothringen, som igjen var sønn av grev Gottfried av Verdun og Mathilde av Sachsen. Han ble erkediakon i St. Lambert i Liège, men ble så kalt til Roma av pave Leo IX i 1050 og betrodd viktige oppgaver. 

Han var kansler for den romerske kirke og senere kardinal, som kardinaldiakon med tittelkirken *Santa Maria in Domnica*. For en tid var han pavelig legat i Konstantinopel, og var med pave Leo IX i dennes ulykksalige felttog mot normannerne. For en periode ble han tvunget i landsflyktighet under keiser Henrik II.

Ved begynnelsen av det store skisma var han abbed i Montecassino.

### Pave
Han valgte navnet Stefan etter den hellige pave Stefan I, hvis liturgiske minnedag var den 2. august, samme dagen han selv ble valgt til pave.
 

I sitt korte pontifikat fortsatte han sin tidligere mentor Leo IXs arbeid for kirkelige reformer, som sølibatet og forbudet mot simoni. Han forsøkte også å få sin bror valgt til tysk-romersk keiser, men ble rammet av sykdom, som han bare delvis og midlertidig kom seg etter. Han planla også et felttog mot normannerne for å f¨å fordrevet dem it av Italia.

Han døde i Firenze, og ble gravlagt i byens domkirke Santa Reparata, som senere ble overbygd av den nåværende domkirke Santa Maria del Fiore.

På dødsleiet hadde han bestemt at man ikke måtte innlede det påfølgende pavevalg innen Hildebrand (senere pave Gregor VII) var rukket å komme tilbake fra sin reise til Tyskland. 

Pave Stefan IX ble etterfulgt av Nikolas II.

## Referanser
Tau (bokstav)

**Tau** (Τ, τ) er den nittende bokstaven i det det greske alfabetet. Tau ble avledet fra den fønikiske bokstaven *taw* (𐤕). Bokstaver som oppsto fra tau er blant annet romersk (latinsk) T og kyrillisk Te (Т, т).

## I fysikken
I kjernefysikken er *Tau-partikler* en type elementærpartikler under gruppen  Leptoner,sammen med bla. elektronet og positronet. Se tau (elementærpartikkel).

## I elektroteknikk
I elektronikken henviser bokstaven Tau til tidskonstanten til en kondensator eller spole.

## I matematikken
I matematikken er *Tau* det samme som 2π. Formelen er τ = 2π.

## Referanser


## Eksterne lenker
*
Bouzouki

En **bouzouki** er et gresk strengeinstrument. Bouzoukien, som kan klassifiseres som en langhalset lutt, har 3 eller fire *kor* (strengepar). Bouzoukien med fire kor stemmes normalt Cc Ff AA dd. På midten av 1960-tallet ble bouzoukien introdusert i Irland og opptatt i den irske folkemusikk-tradisjonen. I motsetning til gresk bouzouki er irsk bouzouki flatbunnet og stemmes som en oktavmandolin – 'G'G DD AA ee.

Ordet kommer fra moderne gresk, *μπουζούκι*, avledet fra Tyrkisk, *bozuk* ("brukket, ødelagt, ribbet) eller *büzük* ("innsneveret, snurpet) – og henviser til utviklingen av instrumentet, som er en videreutvikling av strengeinstrumentene saz og bağlama.

## Litteratur
* Tobe Richards: *The Greek Bouzouki Chord Bible: CFAD Standard Tuning 1,728 Chords.* Cabot Books, Bristol (UK) 2007. ISBN 978-0-9553944-8-5

## Eksterne lenker
* 
* Informationen auf zupfmusik-bw (deutsch)
* Deutschsprachiges Bouzoukiforum
Groznyj

**Groznyj** (russisk: Гро́зный, tsjetsjensk: Соьлжa-ГІала – *Solj Ghaala*) er hovedstaden i den russiske republikken Tsjetsjenia. 

I 1992 hadde byen om lag 480&nbsp;000 innbyggere, men etter to kriger og mer enn ti års sammenhengende uroligheter endte byen i ruiner, og folketallet ble mer enn halvert (223&nbsp;000 i 2002).

Groznyj ble grunnlagt av russerne i 1818 som ett av flere fort langs elva Sunzja. Stedet var en søvnig utpost inntil kommersiell oljeproduksjon kom i gang i 1883. Det ble starten på en rivende utvikling av byen, som utviklet seg til et senter for oljeindustrien i et større område, med raffinerier, produksjonsbedrifter og servicevirksomhet tilknyttet oljeproduksjonen. Produksjonen var på sitt høyeste i 1932, da Groznyj-feltene utgjorde 1/3 av sovjetisk oljeproduksjon.

Russiske styrker angrep byen under de tsjetsjenske krigene, spesielt i 1999.   Forente Nasjoner omtalte etter dette byen som den mest ødelagte byen på jorda.  

Etter den andre Tsjetsjenia-krigen var slutt og Russland hadde erobret byen og innsatt en marionetteregjering i Tjetsjenia, bestemte Russland sin regjering å bruke betydelige ressurser på å bygge opp igjen byen. I 2005 var byen igjen koblet til landets jernbanenettverk og den lokale flyplassen startet å fly normale ruter fra 2007, tre ganger ukentlig til Moskva. Det lokale fotballaget FC Akhmat Groznyj fikk tilatelse til å spille igjen i byen i 2008, og bygget en ny moderne stadion med plass til 30&nbsp;000. 

## Navn
Navnet Groznyj betyr skremmende eller truende, det samme ordet som i Ivan Groznyj, bedre kjent som Ivan Den Grusomme.

## Referanser


## Eksterne lenker
*
Anápolis

**Anápolis** er by og en kommune i delstaten Goiás i sentral-vestregionen av Brasil. Anápolis er den nest største byen delstaten. Força Aérea Brasileira (Brasils luftforsvar) har hovedkvarter i byen.  Anápolis ligger 45 minutters kjøring fra delstatshovedstaden Goiânia og om lag 150 minutter fra landets hovedstad Brasília.

## Galleri

Fil:30236648.jpg|Sentrum av Anápolis
Fil:Anapolis2.jpg|Anápolis om natten


## Referanser


## Eksterne lenker
*
Campinas

**Campinas** er en kommune i delstaten São Paulo i sørøstregionen av Brasil. Byen ble grunnlagt den 14. juli 1774 av Barreto Leme. Innbyggertallet lå i 2000 på om lag 968&nbsp;000, hvor over 98 prosent bor i forstedene.  Campinas er delstatens nest største by. Kommunen dekker et areal på 801 km². 

Operakomponisten Carlos Gomes (1836&ndash;1896) ble født i byen.

## Galleri

Fil:Campinas-SP.jpg|
Fil:Estação ferroviária - centro cultural de Campinas 001.jpg|
Fil:Cambuí - prédios luxuosos.jpg|


Fil:Catedral Campinas SP.jpg|
Fil:Centro de Campinas - prefeitura municipal - Palácio dos Jequitibás 001.jpg|
Fil:Microregion-campinas.jpg|


## Referanser


## Eksterne lenker
* bildegalleri
*  (portugisisk)
Gjeterhunder

**Gjeterhunder og kveghunder** (FCI gruppe 1) eller **bruks-, hyrde- og gjeterhunder** (NKK) er en gruppe med hunder som består av de to undergruppene fårehunder og kveghunder, avhengig av formålet rasene opprinnelig ble avlet for. Sveitsiske kveghunder (sennenhunder) inngår ikke i inndeling, men er inkludert i FCIs gruppe 2. 

Prototypen på en fårehund kan sies å være en mellomstor, hurtig hund med stor kapasitet, alá border collie. FCIs undergruppe *fårehunder* består av en broket samling ulike hunder og typer, som helt eller delvis kan mangle et felles opphav hva avlformål, anatomi og morfologi angår.

## Seksjon 1: fårehunder
Seksjonen med fårehunder er ikke så homogen som FCIs inndeling skulle tilsi. Mange av rasene avles ikke lenger som fårehunder, men snarere for sine generelle brukshundegenskaper. Flere av rasene er typiske gårds-, vakt- og vokterhunder, og noen av disse er populære som tjenestehunder og familiehunder. Schäferhund er et eksempel på dette, og rasen kan vel best karakteriseres som en meget allsidig brukshund, men med svært begrensede forutsetninger som fårehund.

* Australian kelpie
* Australian Shepherd
* Bearded collie
* Beauceron
* Belgisk fårehund (fellesbetegnelse)
** Groenendael
** Laekenois
** Malinois
** Tervueren
* Bergamasco
* Border collie
* Briard
* Chodský pes
* Collie korthåret
* Collie langhåret
* Hollandsk gjeterhund (fellesbetegnelse)
** Hollandsk gjeterhund, korthåret
** Hollandsk gjeterhund, langhåret
** Hollandsk gjeterhund, strihåret
* Hvit gjeterhund
* Katalansk gjeterhund
* Komondor
* Kroatisk gjeterhund

* Mallorcansk gjeterhund
* Maremma
* Mudi
* Old english sheepdog
* Picard
* Polsk owczarek nizinny
* Polsk owczarek podhalanski
* Portugisisk gjeterhund
* Puli
* Pumi
* Pyreneisk gjeterhund
* Pyreneisk gjeterhund glatthodet
* Romanian carpathian shepherd dog
* Romanian mioritic shepherd dog
* Saarloos wolfhond
* Schapendoes
* Schipperke
* Schäferhund
* Shetland sheepdog
* Slovakisk cuvac
* Sydrussisk ovtcharka
* Tsjekkoslovakisk ulvehund (forbudt i Norge)
* Ungarsk kuvasz

## Seksjon 2: kveghunder
Seksjonen med *kveghunder* består av hunder som tradisjonelt har blitt avlet som gjeterhunder for kveg, men mens de australske og azoriske kveghundene fortsatt brukes til slike formål, så må den flamske bouvieren i dag snarere kunne kalles en allsidig brukshund. De sveitsiske sennenhundene inkluderes ikke i FCIs gruppe 1.

* Australian cattledog
* Australian stumpy tail cattle dog
* Bouvier des ardennes
* Bouvier des flandres
* Welsh corgi Cardigan
* Welsh corgi Pembroke
* Bouvier de roulers (ikke anerkjent av FCI)
* Lancashire Heeler